Ritratt: DOI - Clodagh O'Neill .td_uid_2_615ae8388447b_rand.td-a-rec-img{text-align:left}.td_uid_2_615ae8388447b_rand.td-a-rec-img img{margin:0 auto 0 0} Il-Fondazzjoni Mid-Dlam għad-Dawl se tibqa' toffri saqaf u programm ta' riabilitazzjoni għall-priġunieri li jkunu skontaw is-sentenza tagħhom. Il-Fondazzjoni tgħin biex dawn il-priġunieri jerġgħu jintegraw lura fis-soċjetà kif ukoll tassisti persuni li ma jkollhomx saqaf fuq rashom jew ma jkollhomx appoġġ. Il-Ministeru għas-Solidarjetà u l-Ġustizzja Soċjali, il-Familja u d-Drittijiet tat-Tfal estenda ftehim eżistenti ta' aktar minn €50,000, għat-tliet snin li ġejjin ma' din il-Fondazzjoni sabiex tkompli tmexxi programmi soċjali li huma intiżi biex iżommu 'l bogħod lil dawn il-persuni kemm minn vizzji, kif ukoll mill-faqar u l-esklużjoni soċjali. Din l-assistenza finanzjarja se tkun qed tgħin fit-tmexxija ta' żewġ residenzi – 'L-Ewwel Kenn' u 'Gieħ u Tama'. Il-Ministru Michael Falzon qal li kulħadd jistħoqlu ċans ieħor fis-soċjetà u l-eħfef ħaġa hija li wieħed jiġġudika u ma jagħmel xejn. Il-Kap Eżekuttiv tal-Fondazzjoni mid-Dlam għad-Dawl qal li l-ħidma tagħhom ilha għaddejja għal dawn l-aħħar 27 sena fil-komunità, li wkoll tinkludi l-għajnuna li tingħata lill-familjari ta' dawn il-persuni. Bħalissa dawn ir-residenzi jilqgħu ħames persuni li jkunu għadhom ħerġin mill-Faċilità Korrettiva ta' Kordin, u ma jkollhomx fejn joqogħdu. Tul is-snin, dawn ir-residenzi laqgħu 'l fuq minn 100 eks priġunier, u l-ħsieb hu li jikber s-servizz mogħti. .td_uid_3_615ae83884de3_rand.td-a-rec-img{text-align:left}.td_uid_3_615ae83884de3_rand.td-a-rec-img img{margin:0 auto 0 0}